[{"text_idx": "#000000", "text": "Rydym yn buddsoddi mewn lles Aur"}, {"text_idx": "#000001", "text": "Mae\u2019r Academi Genedlaethol ar gyfer Arweinyddiaeth Addysgol yn falch iawn o dderbyn yr achrediad \u2013 rydym yn buddsoddi mewn lles, achrediad aur gan Fuddsoddwyr mewn Pobl."}, {"text_idx": "#000002", "text": "Mae achrediad aur yn cydnabod bod gan yr Academi Genedlaethol ar gyfer Arweinyddiaeth Addysgol strategaeth lles o ansawdd uchel a chefnogir gan bawb. Mae cyfleoedd a lleoedd pwrpasol i\u2019r ti\u0302m weithio yn ogystal a\u0302 chymdeithasu ac maent yn deall ac yn cefnogi iechyd meddwl ei gilydd yn llwyddiannus."}, {"text_idx": "#000003", "text": "Cenhadaeth yr Academi Genedlaethol ar gyfer Arweinyddiaeth Addysgol yw \u201cYsbrydoli Arweinwyr \u2013 Cyfoethogi Bywydau\u201d gyda\u2019r nod o ddod ag eglurder a chydlyniant i arweinyddiaeth addysgol yng Nghymru. Trwy ein gwaith byddwn yn sicrhau bod ymarferwyr yn gallu ymgysylltu a\u0302\u2019r dysgu proffesiynol mwyaf perthnasol, ystyrlon ac ysbrydoledig."}, {"text_idx": "#000004", "text": "Mae\u2019r Academi Genedlaethol ar gyfer Arweinyddiaeth Addysgol wedi\u2019i hadeiladu ar weledigaeth gref, wedi\u2019i hategu gan set o werthoedd craidd sydd wedi\u2019u cyd-ddatblygu gan y sector. Wrth wraidd y weledigaeth hon mae ymrwymiad i les pawb. Mae arweinyddiaeth effeithiol yn ffynnu pan gefnogir lles arweinwyr, ac rydym yn blaenoriaethu lles holl weithwyr proffesiynol, gan gynnwys ein ti\u0302m ein hunain a\u2019n Cymdeithion."}, {"text_idx": "#000006", "text": "Wrth so\u0302n am y wobr, dywedodd Tegwen Ellis, Prif Weithredwr: \u201cRydyn ni wrth ein bodd ein bod wedi derbyn yr achrediad rydym yn buddsoddi mewn lles \u2013 achrediad aur i gydnabod y ffyrdd o weithio yn yr Academi Genedlaethol ar gyfer Arweinyddiaeth Addysgol. I sefydliad mor ifanc mae\u2019n dda gwybod bod gennym ni les wrth wraidd popeth a wnawn. Mae\u2019r flwyddyn a hanner diwethaf wedi bod yn heriol ac mae gwybod ein bod wedi sicrhau lles y rhai sy\u2019n gweithio ochr yn ochr a\u0302 ni yn dangos ein bod wedi blaenoriaethu a chefnogi eu lles corfforol, seicolegol a chymdeithasol.\u201d"}, {"text_idx": "#000008", "text": "Darganfyddwch fwy am ein gwaith lles"}]